Diari Oficial de la Generalitat Valenciana


Sumari del DOGV 9980, del 11-11-2024 (2024/11832)

RESOLUCIÓ de 19 de juny de 2024, del director general d’Urbanisme, Paisatge i Avaluació Ambiental, per la qual es formula un informe d’impacte ambiental del projecte de sondeig per a la captació d’aigües subterrànies de la parcel·la 3 del polígon 16, a la partida el Campillo, del terme municipal de Jérica. Expedient: (3326302) 033/2024/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9980

Data del DOGV
:   11-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11778

CVE
:   ZZSM-L-6952-20476

Data del document
:   19-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Jérica
    * impacte ambiental

«Informe d’impacte ambiental

Expedient: (3326302) 033/2024/AIA.

Títol: Sondeig per a la captació d’aigües subterrànies.

Promotor: Masía el Carmen, SL

Òrgan substantiu: Servici Territorial d’Indústria, Energia i Mines de Castelló.

Expedient: ASOSUB/2023/50/12.

Localització: parcel·la 3 del polígon 16, en la partida el Campillo del terme municipal de Jérica (Castelló).

Tramitació administrativa

Mitjançant un escrit firmat en data 18 d’octubre de 2023 pel cap del Servici Territorial d’Indústria, Energia i Mines de Castelló (referència expedient: ASOSUB/2023/50/12), es va traslladar a este òrgan ambiental el document ambiental i el projecte corresponent, a fi de sotmetre’l al procediment d’avaluació ambiental simplificada, de conformitat amb la Llei 21/2013, de 9 de desembre, d’avaluació ambiental i l’RD 445/2023, de 13 de juny.

En data 25 d’octubre de 2023, el Servei d’Avaluació d’Impacte Ambiental remet un requeriment perquè l’estudi d’impacte ambiental no està firmat electrònicament.

En data 7 de novembre de 2023, el Servici Territorial d’Indústria, Energia i Mines de Castelló remet un estudi d’impacte ambiental firmat.

En data 28 de desembre de 2023, el Servei d’Avaluació d’Impacte Ambiental requerix a l’òrgan substantiu l’esmena sobre:

– Concretar les coordenades d’ubicació del sondeig a causa de les discrepàncies entre la documentació ambiental aportada en l’expedient i la resolució emesa per la Confederació Hidrogràfica del Xúquer (CHX) de data 26 de juny de 2023 (núm. ref.: 3602/2021).

– El diàmetre i la localització de la bassa d’evacuació.

El Servici Territorial d’Indústria, Energia i Mines de Castelló, en data 29 de gener de 2024, remet un ofici en què indica que adjunta un document ambiental nou de data 24 de gener de 2024, i un justificant d’entrada en la CHX en què sol·licita la modificació de la concessió per a ajustar la ubicació del sondeig presentat amb el que es reflectix en la concessió de la CHX.

Tal com establix l’article 46 de la Llei 21/2013, de 9 de desembre, este òrgan ambiental va consultar les administracions públiques afectades. En data 29 de febrer de 2024, es formula una consulta a les administracions públiques següents:

– Ajuntament de Jérica (Castelló), perquè, d’acord amb les seues competències, informe sobre si el projecte pot causar impactes ambientals significatius.

– Subdirecció General d’Espais Naturals Protegits i Biodiversitat, en relació amb la possible afecció del projecte pel fet que este s’inclou dins de l’àmbit territorial de l’espai protegit de la Xarxa Natura 2000 i la ZEC Curs Mitjà del Riu Palància.

– Direcció General de Patrimoni Cultural, ja que el projecte es localitza a uns 100 m del jaciment arqueològic denominat «Mas del Campillo».

– Confederació Hidrogràfica del Xúquer.

En data 27 de maig de 2024, este òrgan ambiental rep l’informe emés pel Servei Territorial de Medi Ambient, amb data 24 de maig de 2024, el qual conclou que el projecte és compatible amb la gestió adequada de la ZEC Curs Mitjà del Riu Palància (ES5232003) i la seua execució, sempre que es complisca el que es disposa en els condicionants.

Una vegada transcorregut el termini màxim de consulta que establix l’article 46 de la Llei 21/2013, no s’ha rebut cap resposta a les consultes realitzades a l’ajuntament, a la CHX i a la Direcció General de Patrimoni Cultural.

Vista la informació que conté l’expedient, es considera que es disposa d’elements de juí suficients per a fer l’avaluació d’impacte ambiental simplificada.

Criteris ambientals

Per a emetre este informe d’impacte ambiental, de conformitat amb l’article 47 de la Llei 21/2013, s’han tingut en compte els criteris de l’apartat a de l’annex III d’esta.

Característiques del projecte

La finalitat del projecte que es presenta és executar un sondeig de captació d’aigües subterrànies en la parcel·la 3 del polígon 16 de Jérica (Castelló) per la societat peticionària Masía el Carmen, que és propietària d’una finca formada per les parcel·les 1, 2, 3, 83, 84, 85, 191 i 9.012 del polígon 16, en la partida el Campillo del terme municipal de Jérica (Castelló). El sondeig es destinarà a millorar la dotació d’aigua per a la plantació d’olivar present en la finca, mitjançant un sistema de reg per goteig i la part industrial necessària per a l’almàssera.

Tal com figura en el document ambiental, s’estima que la superfície ocupada per la plantació d’oliveres és de 63,01 ha, que requerixen una dotació de 2.500 m³/ha/any per al reg de l’olivar en règim superintensiu, la qual cosa suposa un volum anual de 157.525 m³ (125.525 m³ procedents de la captació d’aigua subterrània i 32.000 m³ procedents de la captació superficial). La dotació d’aigua destinada a ús industrial (almàssera) seria de 350 litres aigua/t oli, la qual cosa suposa un volum anual de 175 m³ (procedents de la captació superficial).

El promotor considera que estos volums seran suficients per a cobrir les necessitats hídriques, per la qual cosa sol·licita l’autorització que li permeta investigar les aigües subterrànies mitjançant la construcció en la seua parcel·la d’un sondeig que, en cas de ser positiu, li permeta obtindre un cabal màxim instantani de 46,55 l/s, amb un cabal punta el mes de juliol, establit com a necessitat màxima que ascendix a 1.173 m³/dia i per a un torn de funcionament de la bomba d’aproximadament 7 h/dia.

El sondeig s’ha projectat a rotopercussió, amb 500 mm de diàmetre i una profunditat d’uns 80 m. Si el sondeig resulta positiu, s’entubarà tota la columna del sondeig amb canonada de ferro de 400 mm de diàmetre i 7 mm de grossària de xapa, i s’equiparà amb una bomba submergida situada a 75 m de profunditat. En la perforació s’utilitza un fluid d’escombratge que també assegure l’estabilitat de les parets durant la perforació.

Tal com figura en el document ambiental, prèviament a la realització del sondeig, es farà una bassa d’evacuació de llots a una distància considerable respecte del punt de captació, de manera que l’evacuació d’estos s’efectue de forma forçada en direcció sud, i es conduïsca entre els carrers d’oliveres i dics.

Al finalitzar els treballs, la bassa quedarà completament reblida, tant pel mateix detritus com pels terrenys inicialment extrets, que s’estendran sobre els depositats i deixaran la superfície restaurada.

El termini d’execució que es preveu per a la realització de les obres, inclosos els treballs d’aforament, serà d’una setmana, a partir de la data de recepció de les autoritzacions necessàries que atorguen els organismes competents.

Ubicació del projecte

La perforació objecte d’estudi està situada en la comarca de l’Alt Palància, concretament en la partida el Campillo. Es tracta d’una parcel·la amb plantació d’olivera en superintensiu, i en les seues instal·lacions hi ha bestiar oví en extensiu, el corral del qual es localitza en la finca. A més, hi ha el projecte de construcció d’una almàssera, de titularitat privada i propietat de Masía el Carmen, SL Segons la informació cadastral, esta parcel·la té una superfície de 637.340 m² (ref. cadastral 16995C559949243449LV), que correspon a la parcel·la 3 del polígon 16, l’ús principal de la qual és residencial (urbà) i agrari (rústic) i les seues coordenades UTM (fus 30, dàtum ETRS89) són X=712.318, Y= 4.419.744.

Urbanísticament, el punt de sondeig es troba sobre un sòl qualificat de sòl no urbanitzable protegit. L’actuació es localitza en un entorn de parcel·les dedicades al cultiu d’oliveres, sense que afecte la vegetació ni el sòl de caràcter forestal. Les parcel·les de caràcter forestal més pròximes es localitzen a menys de 100 metres, per la qual cosa la parcel·la es considera zona d’influència forestal segons l’article 57 de la Llei 3/1993, forestal de la Comunitat Valenciana.

El punt de sondeig es localitza en l’espai protegit de la Xarxa Natura 2000 i la ZEC Curs Mitjà del Riu Palància, dins de la categoria de zonificació B. L’actuació no afecta l’àmbit territorial de cap espai natural protegit, no hi ha afecció a forests públiques, microreserves de flora, arbres monumentals, reserves de fauna, plans de recuperació d’espècies ni afecció a sòls afectats per incendis forestals.

Atesa la classificació de les unitats hidrogeològiques, la captació pertany hidrogeològicament al sistema d’explotació Palància - Les Valls, el qual comprén la mateixa conca del riu Palància i les subconques litorals que hi ha entre el límit provincial entre Castelló i València i el límit municipal entre Sagunt i Puçol. La superfície total que s’inclou en este sistema és de 1.087 km². La unitat hidrogeològica en què se situa l’obra subterrània projectada és la 08.14 denominada Alt Palància i, dins d’esta, es troba en la massa d’aigua subterrània denominada Jérica, a la qual correspon el codi d’identificació 080.125. Esta massa d’aigua té un estat quantitatiu, químic i global bo. El recurs disponible de la massa d’aigua subterrània és de 12,3 hm³ i compta amb una superfície total de 337 km².

Es preveu que els terrenys que es travessaran, d’acord amb la informació facilitada pel promotor, estiguen constituïts essencialment per calcàries amb intercalacions d’argiles.

Característiques de l’impacte potencial

No es durà a terme cap actuació que puga produir la contaminació de sòls i subsols amb risc per a hàbitats i espècies, i és incompatible tota classe d’abocament sòlid o líquid potencialment contaminant sobre estos elements, inclosa la superfície agrícola ocupada per oliveres, així com la seua incorporació al subsol mitjançant qualsevol procediment. S’haurà d’observar, especialment, en relació amb la gestió de la bassa de llots i respecte dels combustibles i olis necessaris que s’utilitzen per al manteniment i el funcionament correcte de la maquinària.

Si bé la naturalesa dels materials extrets de la perforació i els de l’excavació de la bassa de llots es considera inerta i innòcua, el més adequat és que la bassa d’arreplega d’estos se situe en el punt més pròxim possible al punt de sondeig i perforació, de manera que es reduïx l’exposició del sòl, subsol i aqüífer subjacent a la circulació i la infiltració dels llots que, potencialment, puguen alterar la qualitat de les aigües superficials i subterrànies.

Es produiran una sèrie d’afeccions a l’atmosfera per la generació d’olors, sorolls i vibracions, així com d’emissions a l’atmosfera en forma de partícules. Es proporcionaran captadors de pols a la maquinària de perforació i es faran una revisió i una neteja periòdica de la coberta vegetal pròxima. Els fluids que s’utilitzen durant la perforació seran biodegradables.

Es procurarà la generació del soroll mínim indispensable per a dur a terme els treballs i durant el mínim temps possible. Així mateix, la maquinària que s’use per a la perforació haurà d’estar homologada i en perfectes condicions tècniques, a més de comptar amb un silenciador que permeta reduir la contaminació acústica.

El punt de sondeig s’inclou en l’espai integrant de la Xarxa Natura 2000 i la ZEC Curs Mitjà del Riu Palància. En este sentit, el Servei Territorial de Medi Ambient, mitjançant un informe de data 24 de maig de 2024, determina que, d’acord amb la normativa de gestió de la ZEC ES5232003, les àrees de la zonificació B constituïxen part dels hàbitats d’espècies de fauna i flora, per la qual cosa la conservació d’estes és un dels objectius d’esta ferramenta de gestió, i queden prohibides, entre altres actuacions, les que puguen contaminar els sòls i subsols i, a més, es considera incompatible tota classe d’abocament sòlid o líquid potencialment contaminant sobre els sòls, així com incorporar-los en el subsol mitjançant qualsevol procediment. No obstant això, conclou que la captació d’aigües subterrànies que se sol·licita es considera compatible amb la gestió adequada de l’ES5232003. L’informe mencionat no valora l’afecció sobre este espai, associada a la consolidació en regadiu dels terrenys.

Després de revisar l’àmbit de l’actuació, s’ha comprovat que el projecte es localitza a uns 100 m del jaciment denominat «Masía del Campillo», emplaçat en la parcel·la 191 del polígon 16 del terme municipal de Jérica (Castelló), en les coordenades UTM (fus 30, dàtum ETRS89) X= 712284, Y= 4419862. No obstant això, s’adoptaran mesures preventives i de control i seguiment per a comprovar el desenrotllament normal de les obres i per si es produïx qualsevol troballa fortuïta o situacions imprevistes.

Segons el pla d’acció territorial vigent sobre prevenció del risc d’inundació en la Comunitat Valenciana (PATRICOVA), el punt a on es pretén fer el sondeig no es troba afectat per risc d’inundació.

No s’ha plantejat l’acumulació d’efectes negatius respecte d’altres projectes. En tot cas, els possibles efectes hidrogeològics relatius a l’ús i al consum de recursos naturals (aigua) entren en les competències directes de l’organisme de conca.

En este sentit, la CHX, mitjançant una resolució de concessió d’aprofitament d’aigües (núm. ref.: 3602/2021) amb data 26 de juny de 2023, determina que en data 24 de setembre de 2021 la mercantil Masía el Carmen, SL, sol·licita la concessió d’aigües mixtes amb destinació a reg d’olivar en règim superintensiu de 70 ha (175.000 m³/any) així com industrial (175 m³/any), amb un volum màxim anual total de 175.175 m³/any, que es tramita en l’expedient 2021CX0007. No obstant això, l’informe establix que s’hauria de limitar a un volum màxim anual de 157.700 m³/any, tenint en compte la superfície de 63,01 ha segons l’informe cartogràfic realitzat per la Comissaria d’Aigües. Per tant, s’atorga a Masía Del Carmen, SL, l’aprofitament d’aigües mixtes d’un volum màxim anual de 157.700 m³/any provinents de la massa d’aigües subterrànies 080.125 (125.525 m³/any) amb destinació a reg, i de la massa d’aigua superficial 13.03 riu Palància Azud del Sargal-pantà del Regajo (32.175 m³/any) amb destinació a reg i a ús industrial (almàssera).

De conformitat amb l’article 123 del Reial decret legislatiu 1/2001, de 20 de juliol, pel qual s’aprova el text refós de la Llei d’aigües, no es pot iniciar la construcció d’una obra hidràulica que comporte la concessió de nous usos de l’aigua, sense que prèviament s’obtinga o es declare la concessió, l’autorització o la reserva demanials corresponents.

El risc d’accidents està regulat per les normes laborals i de seguretat minera, que competixen a l’òrgan substantiu, de manera que és poc probable que puguen arribar a tindre efectes ambientals de consideració.

Des de l’inici es duran a terme el control i la vigilància efectiva de l’execució de les mesures específiques de prevenció i correcció que es definixen en el document ambiental, i l’adequació correcta d’estes a situacions imprevistes que es puguen produir.

Conclusió

En relació amb els criteris de l’apartat a de l’annex III de la Llei 21/2013, de 9 de desembre, d’avaluació ambiental, es pot concloure que el projecte, en els termes previstos, no tindrà efectes adversos significatius sobre el medi ambient i no requerix cap avaluació d’impacte ambiental ordinària.

Consideracions jurídiques

El projecte constituïx un supòsit d’avaluació d’impacte ambiental simplificada, d’acord amb l’article 7.2 de la Llei 21/2013, de 9 de desembre, d’avaluació ambiental, en concordança amb l’epígraf a.3r del grup 3 de l’annex II de la llei mencionada.

L’expedient ha seguit el tràmit d’avaluació d’impacte ambiental simplificada que preveu la secció 2a, capítol 2, del títol II de la Llei 21/2013.

L’article 9.1 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d’Urbanisme, Paisatge i Avaluació Ambiental la competència en l’avaluació ambiental estratègica i l’impacte ambiental, inclosos els sistemes indicadors i les avaluacions ambientals.

Per tot el que s’ha exposat, a proposta del Servei d’Avaluació d’Impacte Ambiental, i amb el vistiplau del subdirector general d’Avaluació Ambiental i Paisatge, amb l’ús de les atribucions que tinc,

RESOLC

*Primer*

Estimar que l’execució del projecte de sondeig per a la captació d’aigües subterrànies en la parcel·la 3 del polígon 16 del terme municipal de Jérica (Castelló), promogut per Masía el Carmen, SL, sense perjuí de l’obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requerix cap avaluació d’impacte ambiental ordinària. Tot això, sempre que s’ajuste a les previsions del projecte i del document ambiental i als termes d’este informe, en particular:

1r) No es podran iniciar els treballs per a executar el sondeig mentres no s’haja obtingut, de l’organisme de conca, la concessió o l’autorització prèvies, o s’haja inscrit en el registre d’aigües.

2n) No es podran iniciar les actuacions encaminades a la instal·lació de les infraestructures per a la consolidació mencionada, mentres no s’haja avaluat ambientalment l’actuació en el si del tràmit d’autorització d’esta. La destinació prevista de l’aigua extreta és el reg d’una parcel·la agrícola amb una superfície de 63,01 ha. Les actuacions de transformació en regadiu, la consolidació o la millora de més de 10 ha, que es desenrotllen en espais naturals protegits de la Xarxa Natura 2000, constituïxen un supòsit d’avaluació d’impacte ambiental ordinària de conformitat amb la legislació vigent, i s’inclouen en l’abast d’esta resolució.

3r) No es durà a terme cap actuació, ni es depositarà material o maquinària a menys de 100 metres del jaciment. Si durant l’execució de les obres es troben restes paleontològiques, arqueològiques o etnogràfiques, el promotor està obligat a suspendre immediatament els treballs i a comunicar la troballa a la conselleria competent en matèria de cultura, la qual adoptarà, sense dilació, les mesures procedents en compliment de la Llei 4/1998, d’11 de juny, del patrimoni cultural valencià.

4t) El contractista ha de construir al costat de la perforació una bassa d’unes dimensions que puga albergar la totalitat dels detritus, els llots i els additius que es generen durant la perforació; així mateix, ha de garantir la neteja, la seguretat i el rebliment posterior de les basses de llots.

5t) La caseta que es construïsca per a guardar la maquinària de bombament haurà d’estar construïda amb materials que permeten una reducció de l’impacte acústic suficient de manera que no s’emeta soroll de caràcter pertorbador a l’exterior.

6t) S’han de complir les mesures preventives i correctores que establix el document ambiental, sempre que no siguen contradictòries amb les de la resolució. Es farà la vigilància ambiental d’acord amb el pla de vigilància i seguiment ambiental inclòs en el document ambiental, i s’adaptarà i ampliarà a les determinacions d’este condicionat, de manera que es concrete el seguiment efectiu de totes les mesures preventives i correctores plantejades, es definisca el responsable, el mètode i la periodicitat dels controls i informes, així com el mètode i la forma per a la correcció de les desviacions produïdes.

7m) S’ha de prevore un seguiment adequat de les obres a fi de completar la informació hidrogeològica de l’obra i poder prendre, sobre el terreny, les decisions tècniques i de seguretat més adequades en cas que hi haja incidències o imprevistos.

8u) A fi de preservar la integritat de l’aqüífer i protegir les aigües subterrànies de l’entrada de contaminants tant en la construcció de la captació d’aigua com en el segellament i la clausura del pou, s’han de complir les instruccions bàsiques de protecció establides en el reglament de domini públic hidràulic.

9é) Es protegiran la vegetació adjacent, les estructures, els camins i les instal·lacions que puguen resultar afectades per a evitar que es deterioren. Les zones en les quals s’hagen produït compactacions, a causa de l’estada i el pas de la maquinària, es restauraran amb subsolatge i/o passades amb aladre.

10m) No es faran actuacions de proveïment de carburant o manteniment de maquinària que puguen contaminar el sòl o les aigües subterrànies. De la mateixa manera, els residus generats es gestionaran segons la normativa vigent i mitjançant un gestor autoritzat.

11é) Els materials extrets de la perforació i els de l’excavació de la bassa de llots són de naturalesa molt similar, i els dos són inerts i innocus. Els detritus del sondeig tenen el codi LER 01 05 04 (llots i residus de perforacions que contenen aigua dolça) i el material extret de la bassa, el codi LER 17 05 04 (materials naturals excavats). Els materials d’excavació disposen d’una regulació i gestió específica segons l’Orde APM/1007/2017, que regula les normes de valorització de materials excavats per a usar-los en obres i operacions de rebliment diferents del lloc a on es van generar. També podrien fer-ho pel Decret 200/2004, del Consell de la Generalitat, que regula l’ús de residus inerts en obres de restauració i rebliment (article 3.1.a). No obstant això, als detritus del sondeig se’ls aplicarà el Decret 200/2004, ja que l’Orde APM/1007/2007 només s’aplica a materials classificats amb el codi 17 05 04. En qualsevol cas, el terreny s’ha de restaurar perquè es quede amb la morfologia inicial.

12é) Atesa la localització del sondeig a menys de 100 m de sòl forestal, resulta aplicable el que es disposa en l’annex IX del Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, que incorpora un plec general de normes de seguretat en prevenció d’incendis forestals que s’ha de tindre en compte en l’execució d’obres, treballs i aprofitaments forestals, que es realitzen en terreny forestal o en els seus voltants.

13é) Durant el temps que dure l’assaig de bombament, i a fi de previndre processos erosius i evitar escolaments incontrolats, l’aigua extreta s’abocarà a llits naturals, directament o a través d’un sistema d’evacuació que, mitjançant la laminació de cabals o dissipadors d’energia, resulte efectiu per a evitar l’erosió i els possibles danys en infraestructures i propietats adjacents. Si estos es produïxen, el promotor de l’obra haurà de reparar els danys causats.

14é) S’haurà de prevore que el sondeig quede habilitat i disponible per a futurs controls de piezometria i de mostreig de l’aigua subterrània, llevat que l’òrgan competent ho determine innecessari per disposar d’altres opcions o d’una xarxa suficient.

*Segon*

D’acord amb el que preveu l’article 47 de la Llei 21/2013, de 9 de desembre:

A. L’informe d’impacte ambiental es publicarà en el *Diari Oficial de la Generalitat Valenciana*, sense perjuí de publicar-lo en la seu electrònica de l’òrgan ambiental.

B. L’informe d’impacte ambiental perdrà la vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s’ha autoritzat el projecte en el termini màxim de quatre anys des de la publicació, llevat que s’acorde la pròrroga de la vigència de l’informe d’impacte ambiental.

C. L’informe d’impacte ambiental no serà objecte de cap recurs, sense perjuí dels que, si és el cas, siguen procedents en via administrativa o judicial contra l’acte, si és el cas, d’autorització del projecte.

*Tercer*

L’òrgan substantiu publicarà en el butlletí oficial corresponent la decisió d’autoritzar o denegar el projecte, en els termes que preveu l’article 48 de la Llei 21/2013, de 9 de desembre.»

  

València, 19 de juny de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental